open-index/open-wikipedia-markdown huggingface dataset:
פליירס טריביון

**פליירס טריביון** (באנגלית: **The Players’ Tribune** בתרגום חופשי - עיתון השחקנים) הוא אתר אינטרנט ועיתון מקוון המביא את דבריהם של הספורטאים והשחקנים ישירות. האתר הוקם ב-2014 וזוכה להצלחה גדולה בארצות הברית.

## על האתר
פליירס טריביון הוקם ב-2014 על ידי שחקן הבייסבול בעברו דרק ג'יטר שסיפר שאחד הקשיים שלו בשיתוף התקשורת היה הפחד שמא דבריו יעוותו, לכן לאורך הקריירה שלו מיעט להתראיין ולעדכן את המדיה בדעותיו. לאחר פרישתו הקים את האתר.

האתר גייס בראשיתו מעל תשעה מיליון דולר מקרן ההשקעות הגדולה NEA שנהייתה שותפה במיזם.

האתר זוכה להצלחה גדולה בעיקר בארצות הברית, וספוראים רבים משתמשים בפלטפורמה הזאת כשהם רוצים להודיע דבר מה אישי, ישירות לאוהדים שלהם. בין השאר קובי בראיינט סטיב נאש ריי אלן הודיעו בטורים לאתר על פרישתם ממשחק פעיל. קווין דוראנט הודיע באתר על מעברו לגולדן סטייט ווריורס. קווין לאב הודיע שהוא נשאר בקליבלנד קאבלירס. שחקנים אחרים מפרסמים בלוגים קבועים באתר, מאמרי דעות ופודקאסטים או משתפים תמונות וסרטונים.

נשמעה ביקורת על האתר, כי הודעות השחקנים אינן נכתבות על ידיהם אלא על ידי סופרי צללים שאינם מקבלים קרדיט על עבודתם.

## קישורים חיצוניים
* 

## הערות שוליים

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2014
תאטרו קומונאלה די פירנצה

ממוזער|left|150px|כניסת החזית לתיאטרון
**תאטרו קומונאלה די פירנצה** (באיטלקית: **Teatro Comunale di Firenze**) או **תאטרו דל מאג'ו מוזיקאלה פיורנטינו** (באיטלקית: **Teatro del Maggio Musicale Fiorentino**) הוא בית אופרה בפירנצה, איטליה.

## היסטוריה
התאטרו נבנה במקור כאמפיתיאטרון תחת כיפת השמים, ה"פוליטאמה פיורנטינו ויטוריה עמנואלה" שנחנך ב-17 במאי 1862 בהפקה של לוצ'יה דלה מרמור של דוניצטי והיה בעל תפוסה של 6,000 איש. האמפיתיאטרון היה למוקד חיי התרבות בעיר. לאחר סגירתו עקב שרפה, נפתח מחדש באפריל 1864 וקורה בגג ב-1882. בשנת 1911 חובר הן לחשמל והן להסקה.
ממוזער|left|150px|מראה התיאטרון מן הרחוב

בשנת 1930 השתלטו רשויות העיר על התיאטרון ושינו את שמו ל"תאטרו קומונאלה". בהפצצה בתקופת מלחמת העולם השנייה נגרמו לבניין נזקים קשים ובעיות נוספות הביאו לסגירתו למשך שלוש שנים ב-1958. לבסוף, במאי 1961, נפתח שוב התיאטרון, לאחר שיפורים ושכלולים, בדון קרלו של ורדי. הוא היה לאודיטוריום סגלגל בן 2,000 מושבים ובו מתחם תזמורת גדול, יציע תאים אחד, ושני יציעים רחבים, מעגליים למחצה, המסגירים את מקורו של הבניין כאמפיתיאטרון.

כאשר התהדק הקשר של התיאטרון עם פסטיבל המוזיקה הראשון והחשוב ביותר באיטליה, מאג'ו מוזיקלה פיורנטינו השנתי, שהחל שנת 1931 כפסטיבל תלת-שנתי ונעשה, פרט לשנות המלחמה, לשנתי לאחר 1937, השתנה שוב שמו ל"תאטרו דל מאג'ו מוזיקלה פיורנטינו".

המאג'ו מוזיקלה סבל מקשיי מימון, שאילצו את ההנהלה לבחור בין קיצוץ במספר העובדים, שהיה מביא לשביתות וטלטלות בניהולו, לבין הפחתת ההפקות במהלך העונה. הנהלת התיאטרון פנתה במגבית לציבור בחיפוש אחר תומכים חדשים, בעיקר מקרב אזרחים פרטיים. לעידוד התרומות, הובטחו לתומכים תמריצים בצורת אזכור שמותיהם בתוכנייה, מקומות טובים יותר, רכישה מוקדמת של כרטיסים ונוכחות בחזרות ובקבלות-פנים. מספר התומכים העיקריים כיום הוא כשלושים בלבד, כפועל יוצא מגודל העיר פירנצה, הקטנה יחסית לערים אחרות באיטליה, המנהלות בעצמן את בתי האופרה שלהן בתמיכה פרטית.

## קישורים חיצוניים

* 

## הערות שוליים

קטגוריה:איטליה: בתי אופרה
תרבות
קטגוריה:פירנצה: מבנים
זראפשאן (נהר)

**זראפשאן** (באוזבקית: **Zarafshon**, בטג'יקית: **Зарафшон**, ) הוא נהר העובר בטג'יקיסטן, באוזבקיסטן ובטורקמניסטן. בעבר נחשב הנהר ליובל של נהר האמו דריה, אך כיום הוא נחשב כנהר בפני עצמו, בגלל רמת המליחות השונה שבמימיו וכן מסלולו השונה שעובר בין נופים אחרים.

## מסלול הנהר
הנהר מתחיל לזרום קרוב לגבול הצפוני של טג'יקיסטן-קירגיזסטן וממשיך לזרום בדרכו בצפון טג'יקיסטן על יד ערים וכפרים רבים, רובם מעוטי אוכלוסין. הנהר חוצה את גבול טג'יקיסטן-אוזבקיסטן וחוצה את העיר הגדולה סמרקנד שבאוזבקיסטן. הנהר ממשיך בפיתולים באוזבקיסטן ובסופו של דבר פונה דרומה אל טורקמניסטן, בטורקמניסטן הנהר ממשיך לזרום עד העיר טורקמנבאט, שם נשפך הנהר אל האמו דריה.

## ערים גדולות שהנהר עובר בהן
**[[טג'יקיסטן]]**
* פנדיג'קנט

**[[אוזבקיסטן]]**
* סמרקנד
* נבוי
* בוכרה

**[[טורקמניסטן]]**
* טורקמנאבאט

## קישורים חיצוניים

* 

## הערות שוליים

קטגוריה:קצרמר טג'יקיסטן
קטגוריה:קצרמר אוזבקיסטן
זראפשאן
קטגוריה:טג'יקיסטן: גאוגרפיה
קטגוריה:אוזבקיסטן: גאוגרפיה
קטגוריה:טורקמניסטן: גאוגרפיה
פאטימה (פורטוגל)

**פאטימה** (פורטוגלית: **Fátima**) היא עיר בפורטוגל שהתפרסמה בשנת 1917 בעקבות האירוע של גבירתנו מפאטימה, ומאז הפכה לאתר עלייה לרגל.

## גאוגרפיה
פאטימה ממוקמת למרגלות רכס Serra de Aire. היא נמצאת 123 ק"מ צפונית לליסבון ו-187 ק"מ דרומית לפורטו.

## שם המקום
המסורת מייחסת את השם פאטימה לנסיכה מוסלמית, שלאחר כיבוש האזור על ידי הנוצרים, נחטפה ואולצה להתנצר (כך בגרסה המוסלמית), או שהתאהבה באחד החוטפים והתנצרה (כך בגרסה הנוצרית).

## פאטימה כאתר עלייה לרגל

### ההתגלות
ב-13 במאי 1917 חזו שלושה ילדים, שיצאו לרעות כבשים, ב"גבירה ישובה על עץ, לבושה שמלה לבנה ועוטה רעלה". היא הורתה להם לחזור למקום בחודשים הבאים, בכל 13 לחודש. הילדים אכן חזרו כמבוקש, וב-13 באוקטובר הציגה את עצמה כ"גבירת מחרוזת התפילה", וביקשה להקים במקום כנסייה.

דבר ההתגלות התפרסם, ורבים הגיעו למקום בכל 13 לחודש. בהתגלות של 13 באוקטובר צפו כ-70,000 איש. בהמשך נולדה האמונה כי הגבירה הייתה מרים, אם ישו.

### התפתחות אתר העלייה לרגל
הכנסייה הקתולית לא הכירה באירוע כהתגלות עלי אדמות של מרים. ובכל זאת אישרה, ב-1932, למאמינים לסגוד לגבירה מפאטימה ולהקים במקום כנסייה. על פי האמונה הקפלה, שנבנתה במקום המדויק של ההתגלות, היא בעלת סגולות מרפא.

במקום הוקם "המתחם המקודש של גבירתנו מפאטימה" (Santuário de Nossa Senhora do Rosário de Fátima). המתחם כולל שלושה מבנים עיקריים:
* "הבזיליקה של גבירתנו של המחרוזת" (Basílica de Nossa Senhora do Rosário) עם מגדל פעמונים בגובה 65 מטר.
* הקפלה של ההתגלויות (Capelinha das Aparições).
* "בזיליקת השילוש הקדוש" - בזיליקה ענקית, הכנסייה הנוצרית הרביעית בגודלה בעולם.

ב-1967, במלאת 50 שנה להתגלות, ביקר האפיפיור פאולוס השישי בפאטימה. האפיפיור בנדיקטוס השישה עשר ביקר במקום ב-2010.

## גלריה

קובץ:MEMORIAL OF FATIMA'S 100 YEARS 2017 .עעמוד זכרון מאה שנה בפטימה.jpg|עמוד זיכרון לציון 100 שנים להתגלות בפאטימה. 1917-2017
קובץ:Sanctuary of Our Lady of Fátima,הבזיליקה של גבירתנו של המחרוזת פטימה.jpg|הבזיליקה של גבירתנו של המחרוזת.
קובץ:A PILGRIM ON HR KNEES FATIMA.עולה לרגל על ברכיה בפטימה.jpg|עולה לרגל על "דרך החרטה". נוהגים לזחול על הברכיים כ-180 מטרים, להבעת תשובה וחרטה.
קובץ:THE FATIMA RELIGIOUS COMPLEX.המתחם הדתי בפאטימה.jpg|מראה המתחם הדתי בפאטימה.
קובץ:HOLY TRINITY BASILICA FATIMA.כנסיית השילוש הקדוש בפאטימה.jpg|כנסיית השילוש הקדוש.
קובץ:Fátima, Igreja da Santíssima Trindade, interior.jpg|מראה פנימי של כנסיית השילוש הקדוש.


## קישורים חיצוניים

* 
* פאטימה ב-150 שניות, סרטון (פורטוגזית ואנגלית)
* הסבר פסיכולוגי לאירועי 1917 בפטימה 
* 
* 

קטגוריה:פורטוגל: ערים
קטגוריה:נצרות: אתרי עלייה לרגל
דיוויזיית פאנצר מוצנחת השנייה הרמן גרינג

**דיוויזיית פאנצר מוצנחת השנייה [[הרמן גרינג]]** (בגרמנית: **Fallschirm-Panzergrenadier-Division 2 "Hermann Göring"**) הייתה דיוויזיית שריון של הוורמאכט שלחמה במלחמת העולם השנייה.

## היסטוריה
הדיוויזיה הוקמה ב-24 בספטמבר 1944, והפכה למבצעית באוקטובר של אותה שנה. היא הייתה יחידת פאנצר, אולם הייתה כפופה ללופטוואפה, ואנשיה שימשו בחלקם כפלשירמיאגר (צנחנים). יחד עם הדיוויזיה האחות שלה, דיוויזיית פאנצר מוצנחת הראשונה הרמן גרינג, היא היוותה את קורפוס הפאנצר המוצנח הרמן גרינג. כמפקדה הראשון של הדיוויזיה מונה אריך ולטר. קורפוס הרמן גרינג נכלל בתחילה תחת ארמיית הפאנצר השלישית שהייתה חלק מקבוצת ארמיות מרכז. הדיוויזיה השתתפה בנסיגה מאזור קורלנד לפרוסיה המזרחית, ובנובמבר הועברה תחת הארמייה הרביעית. הדיוויזיה ספגה אבדות כבדות במבצע ויסלה-אודר, ובאפריל 1945 נשלחה דרך הים לשלזיה משם נהדפה בהדרגה אל סקסוניה. קורפוס הרמן גרינג ביצע מאמצים נואשים להיחלץ מהכיתור של הצבא האדום באזור דרזדן כדי להיכנע לצבא ארצות הברית, אולם נכשל בכך. ב-8 במאי נכנעו שרידי קורפוס הרמן גרינג לרוסים.

## מבנה

## מפקדים
* גנרל-מיור אריך ולטר (24 בספטמבר 1944 - נובמבר 1944)
* אוברסט וילהלם זות (נובמבר 1944 - ינואר 1945)
* אוברסט גאורג זיגרס (ינואר 1945 - מרץ 1945)
* אוברסט הלמוט הופנבך (מרץ 1945 - 27 במרץ 1945)
* גנרל-מיור אריך ולטר (27 במרץ 1945 - 8 במאי 1945)

## לקריאה נוספת

* Windrow, Martine. *Luftwaffe Airborne & Field Units*. UK: Osprey Publishing, 1972.
* Ruffner, Kevin Conely. *Luftwaffe Field Divisions*. Oxford: Osprey Publishing, 1990.
* Williamson, Gordon. *The "Hermann Göring" Division*. Oxford: Osprey Publishing, 2003.


## קישורים חיצוניים
* דיוויזיית פאנצר מוצנחת השנייה הרמן גרינג באתר lexikon-der-wehrmacht 
* דיוויזיית פאנצר מוצנחת השנייה הרמן גרינג באתר Axis History 

הרמן גרינג
קטגוריה:יחידות הלופטוואפה
קטגוריה:הרמן גרינג
הדיוויזיה ה-50 (ורמאכט)

**הדיוויזיה ה-50** (בגרמנית: **50. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-1 בספטמבר 1939 בקיסטרין, והועמדה תחת פיקוד קונרד זורשה. במהלך המערכה בפולין לחמה הדיוויזיה כחלק מהקורפוס ה-3 במסגרת הארמייה הרביעית, ובמהלך המערכה על צרפת ועל ארצות השפלה לחמה הדיוויזיה בשלב השני כחלק מהקורפוס ה-42 במסגרת הארמייה התשיעית. במהלך הקרב על יוון לחמה הדיוויזיה כחלק מהקורפוס ה-30 במסגרת קבוצת הפאנצר קלייסט, ובמהלך מבצע ברברוסה לחמה הדיוויזיה כחלק מהקורפוס ה-54 במסגרת הארמייה ה-11. לאחר מכן לחמה הדיוויזיה בגזרה הדרומית, כחלק מהארמייה ה-11 והשתתפה במצור על סבסטופול. לאחר מכן לחמה הדיוויזיה בקרב על קווקז, כחלק מארמיית הפאנצר הראשונה ומהארמייה ה-17 לסירוגין. ביולי 1944 הועברה הדיוויזיה תחת פיקוד הארמייה הרביעית, ולחמה עמה בקרבות הקשים שהתחוללו בפרוסיה המזרחית עד סוף המלחמה.

## מפקדים

## קישורים חיצוניים

* הדיוויזיה ה-50 באתר lexikon-der-wehrmacht 

50
נצים

[ממוזער|[נץ גדול וטרפו.]]
**נצים** (שם מדעי: Accipitrinae) היא תת-משפחה של דורסי יום בינוניים ממשפחת הנציים. בקבוצה זו מצויים המינים הקטנים ביותר במשפחת הנציים, אך ישנם גם מינים גדולים כמו נץ גדול, שיכול להביס ארנבת.

מינים אלה מצויים ביערות או אזורים סבוכים מעט, והם בעלי כנפיים רחבות ומעוגלות המאפשרות להם לעוף בין העצים. טרפם העיקרי של הנצים הוא ציפורים קטנות שלא הבחינו בנץ. הוא מפתיע אותן והורג עם הטלפיים הקטלניות שלו. הם משתמשים במקורם החזק לקרוע פיסות בשר.

כמו מרבית הדורסים, גם נקבות הנצים גדולות מהזכרים.

## מיון
*תת-משפחה **נצים** (Accipitrinae)
**סוג נץ (Accipiter)
**סוג ומין יחיד נץ ארוך זנב (Urotriorchis macrourus)
**סוג נץ אוסטרלי (Erythrotriorchis)
**סוג ומין יחיד נץ דוריאה (Megatriorchis doriae)

בעבר צורפו לקבוצה זו מיני הסוג נץ אפור וכן נץ גבאר אך הם עברו לתת-משפחה נצים אפורים (Melieraxinae).

## קישורים חיצוניים

*
נצים אפורים

**נצים אפורים** (שם מדעי: Melieraxinae) היא תת-משפחה של דורסי יום בינוניים ממשפחת הנציים. בעבר הם שויכו לתת-משפחת הנצים. הם כוללים כיום שני סוגים, לאחר שהמין נץ גבאר עבר לסוג ומין יחיד. סה"כ ישנם ארבעה מינים בקבוצה.

## מאפיינים
לעופות דורסים אלה נוצות אפורות, פנים חסרי נוצות, מקור צהוב או אדום ורגליים מעט ארוכות המותאמות להליכה. הם חיים במישורים פתוחים וניזונים מיצורים קטנים החיים על האדמה. תפוצתם העיקרית היא באפריקה אך חלקם הגיעו גם לתימן ולערב הסעודית.

אלו דורסים קטנים דמויי-נץ שאורכם הממוצע 30–50 ס"מ ומשקלם עד 850 גרם. כמו אצל רוב הדורסים, הנקבות גדולות מהזכרים.

## מיון
*תת-משפחה **נצים אפורים** (Melieraxinae)
**סוג נץ אפור (*Melierax*)
***מין נץ אפור כהה (*Melierax metabates*)
***מין נץ אפור דרומי (*Melierax canorus*)
***מין נץ אפור מזרחי (*Melierax poliopterus*)
**סוג ומין יחיד נץ גבאר (*Micronisus gabar*) - בעבר היה חלק מהסוג "נץ אפור"

*
זרונים

**זרונים** (שם מדעי: Circinae) היא תת-משפחה של עופות דורסים בינוניים ממשפחת הנציים. הם ידועים בעיקר בגלל ה"זר" שסביב צווארם מהם קיבלו את השם.
## מאפיינים
הזרונים הם עופות בעלי גוף בינוני, כנפיים חדות וזנב ארוך החיים בעיקר באזורים הקרובים לגופי מים שונים או ביערות לחים ומחפשים טרף בגובה נמוך. תזונתם העיקרית היא מיונקים קטנים, עופות וזוחלים שונים. 

חלק ממינים אלו חיים בעיקר על הקרקע ויש להם רגליים ארוכות העוזרות להם לנוע מהר וכן לחפש טרף בחורים קטנים. כך עושה האיה הזרונית האפריקנית שמחפשת אפרוחי ציפורים קטנות בתוך קינם, בעזרת רגליה הגדולות והארוכות.

## מיון
*תת-משפחה **זרונים** (Circinae)
**סוג איה זרונית (*Polyboroides*)
**סוג זרון (*Circus*)
**סוג ומין יחיד זרון עגורי (*Geranospiza caerulescens*)

## קישורים חיצוניים

* 

*
ברבור הטונדרה

**ברבור הטונדרה** (שם מדעי: *Cygnus columbianus*) הוא מין של ברבור ממשפחת הברווזיים החי באזורי הטונדרה הארקטית ובאגמים והנהרות סביבה, כשבחורף הוא נודד לאזורים ממוזגים יותר.

לברבור זה שני תת-מינים החיים בשני אזורי מחיה:
*ברבור קטן (*Cygnus columbianus bewickii*) - מצוי ברוסיה וצפון אירופה
*ברבור שורק (*Cygnus columbianus columbianus*) - מצוי בצפון אמריקה

הוא מהקטנים שבברבורים אך עדיין עוף גדול מאוד. אורכו 115-150 ס"מ, מוטת הכנפיים 168-211 ס"מ ומשקלו 3.4-9.6 ק"ג. הוא לבן ובעל מקור שחור עם עיטור צהוב מעליו. הנקבות קטנות מהזכרים. הברבור משמיע קול הדומה לשריקה ומכאן שם תת-המין האמריקאי.

הברבור הוא עוף צמחוני שניזון בעיקר מזרעי דגנים, צמחי מים ועשבים שונים וכן מחרקים ורכיכות קטנות. הוא מצוי בחבורות הנודדות בחורף לאזורים חמים יותר. בעונת הרבייה הזכרים מתחרים ביניהם ויוצרים רעש גדול.

## גלריה

קובץ:Cygnus columbianus bewickii (young).JPG
קובץ:Tundra Swan (13903482178).jpg
קובץ:Tundra Swan (23984558743).jpg
קובץ:Whistling Swan RWD3.jpg
קובץ:Tundra Swans (8333125071).jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1815
קטגוריה:טקסונים שתוארו בידי ג'ורג' אורד
קטגוריה:ארץ ישראל: אווזאים
קטגוריה:נורווגיה: עופות
קטגוריה:איסלנד: עופות
קטגוריה:רוסיה: עופות
קטגוריה:ברבורים
טום יוז

**טום יוז** (באנגלית: **Tom Hughes**; נולד ב-18 באפריל 1986) הוא שחקן אנגלי. הוא גילם בין השאר את הדמויות מייקל רוג'רס בפרק בסדרה "מיס מארפל", ג'וני מילנגדן בדרמה "טרינטי" של ITV, שאז ג'נקל בסרט "Sex & Drugs & Rock & Roll", ברוס פירסון בסרט "צומת בחיים" וניק סלייד בדרמה המשפטית של ה-BBC "הגלימה". עוד שיחק בתפקיד הראשי בדמות ג'ו לאמב בדרמת המלחמה הקרה "המשחק", וגילם את הנסיך אלברט בדרמה "ויקטוריה".

## ביוגרפיה
יוז נולד וגדל בעיר צ'סטר שבמחוז צ'שייר, ולמד בבית הספר התיכון אפטון-ביי-צ'סטר. הוא היה חבר בלהקת התיאטרון לנוער צ'שייר ובלהקת התיאטרון Jigsaw Music Theatre Company. ב-2008 סיים לימודי תואר ראשון במשחק באקדמיה המלכותית לאמנות הדרמה.

### קריירה
ב-2009 השתתף יוז בספין אוף של ה-BBC לסדרה "חדר מיון" הסרט "Casualty 1909", ובסדרת הדרמה "טריניטי" של רשת ITV. ב-2010 הופיע בסרט הביוגרפי של איאן דיורי  - "Sex & Drugs & Rock & Roll" בדמות שאז ג'נקל חברו ללהקה של דיורי. עוד באותה שנה כיכב בתפקיד ברוס פירסון המרדן בדרמה הקומית של ריקי ג'רווייס וסטיבן מרצ'נט "צומת בחיים". בתיאטרון שיחק יוז במחזה "Sweet Nothings" מאת דייוויד הארוור שהוצג בתיאטרון יאנג ויק בבימויו של לוק בונדי. הוא היה מועמד לפרס הקולנוע הבריטי העצמאי לשחקן המבטיח ביותר לשנת 2011.

ב-2011 שיחק יוז בתפקיד ניק סלייד, מתמחה במשרד עורכי דין, בסדרת הדרמה המשפטית של ה-BBC "הגלימה". בנוסף הופיע במותחן "Page Eight" לצדם של רייף פיינס ורייצ'ל וייס.

יוז היה הגיטריסט של להקת האינדי Quaintways אבל עזב את הלהקה באפריל 2011.

ב-2009 הופיע יוז במסע פרסום של חברת ברברי לצדה של אמה ווטסון.

ב-2012 גילם את דוכס יורק ואומייל בהפקת ה-BBC לפי מחזותיו ההיסטוריים של שייקספיר, "הכתר החלול".

ב-2016 כיכב יוז בדמות הנסיך אלברט בדרמה "ויקטוריה" של ITV בכיכובה של ג'נה קולמן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1985
פרידריך השני, דוכס סקסוניה-גותה-אלטנבורג

**פרידריך השני, דוכס סקסוניה-גותה-אלטנבורג** (בגרמנית: **Friedrich II Herzog von Sachsen-Gotha-Altenburg**; 28 ביולי 1676 – 23 במרץ 1732) היה דוכס סקסוניה-גותה-אלטנבורג בין השנים 1691–1732.

## ביוגרפיה
### ילדותו
פרידריך נולד ב-28 ביולי 1676 בגותה שהשתייכה לדוכסות סקסוניה-גותה-אלטנבורג, לפרידריך הראשון, דוכס סקסוניה-גותה-אלטנבורג, ולמגדלנה זיבילה מסקסוניה-וייסנפלס, בתו של אוגוסט, דוכס סקסוניה-וייסנפלס.

### שלטונו
ב-2 באוגוסט 1691 מת אביו פרידריך הראשון, דוכס סקסוניה-גותה-אלטנבורג, ופרידריך עלה לשלטון במקומו. מכיוון שהיה קטין שלטו במקומו כעוצרים ברנהרד הראשון, דוכס סקסוניה-מיינינגן והיינריך, דוכס סקסוניה-רמהילד. בשנת 1693 חזר פרידריך ממסע שערך בהולנד ובאנגליה ותפס את השלטון לבדו. פרידריך הרחיב מאוד את חצרו, ועל מנת לעמוד בהוצאות המרובות, נהג להשכיר את חייליו לנסיכים זרים.

בתחום מדיניות הפנים המשיך פרידריך במדיניותו של אביו, והקים בית יתומים, בית יולדות ובית משוגעים. כמו כן קנה פרידריך את אוסף המטבעות הגדול של אנטון גינטר השני, רוזן שוורצבורג-זונדרסהאוזן-ארנסטאדט.

פרידריך הרחיב את שטחי הדוכסות, על ידי סיפוח שטחים מדוכסויות סקסוניה-קובורג (1699), סקסוניה-אייזנברג (1707), וסקסוניה-רמהילד (1710), ובכך הגיעה הדוכסות לשיא תפארתה. ב-23 במרץ 1732 מת פרידריך, ובנו פרידריך השלישי, דוכס סקסוניה-גותה-אלטנבורג עלה לשלטון במקומו.

## משפחתו
ב-7 ביוני 1696 התחתן פרידריך עם מגדלנה אוגוסטה, נסיכת אנהלט-צרבסט, בתו של קרל, נסיך אנהלט-צרבסט. ממנה היו לו 19 ילדים:
* סופיה (1697–1703).
* פרידריך (1699–1772).
* בן (1700).
* וילהלם (1701–1771).
* קרל פרידריך (1702–1703).
* בת (1703).
* יוהאן אוגוסט (1704–1767).
* כריסטינה (1705).
* כריסטיאן וילהלם (1706–1748).
* לודוויג ארנסט (1707–1763).
* עמנואל (1709–1710).
* מוריץ (1711–1777).
* סופיה (1712).
* קרל (1714–1715).
* פרדריקה (1715–1775).
* בן (1716).
* מגדלנה זיבילה (1718).
* אוגוסטה (1719–1772).
* יוהאן אדולף (1721–1799).

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:אבירי מסדר הפיל
קטגוריה:ילידי 1676
קטגוריה:נפטרים ב-1732
דאות

**דאות** (שם מדעי: Elaninae) היא תת-משפחה של דורסי יום ממשפחת הנציים. הדאות דומות לנצים קטנים ובעלות דמיון גם לדיות אך קטנות מהן בהרבה. לרוב הדאות נוצות לבנות, עיניים אדומות גדולות, כנפיים רחבות וזנבות ארוכים וממוזלגים. חיות בעיקר באזורים חמים ותרות אחר טרף בגובה נמוך מעל הקרקע.

טרפן העיקרי הוא מכרסמים, עופות קטנים וגם חרקים גדולים. עם זאת אחד המינים מתמחה בטרף של עטלפים - נץ העטלפים. הן חיות באסיה ובאירופה, וכמה מינים חיים גם באמריקה, באוסטרליה ובאפריקה.

## מיון
*תת-משפחת **דאות** (Elaninae)
**סוג דאה (*Elanus*)
***מין דאה שחורת-כתף (*Elanus caeruleus*)
***מין דאה שחורת-כנף (*Elanus axillaris*)
***מין *Elanus leucurus*
***מין *Elanus scriptus*
**סוג ומין יחיד דיית זנב מספריים *(Chelictinia riocourii*)
**סוג ומין יחיד דיית הפנינה (*Gampsonyx swainsonii*)
**סוג ומין יחיד דיה זנב סנונית (*Elanoides forficatus*)
**סוג ומין יחיד נץ עטלפים (*Macheiramphus alcinus*)

## קישורים חיצוניים

*
עיטי-נחשים

[ממוזער|[חיוויאי הנחשים.]]
**עיטי-נחשים** (שם מדעי: Circaetinae) היא תת-משפחה של עופות דורסים בינוניים ממשפחת הנציים.

## מאפיינים
לעיטים אלו מקור קצר וחד, ראש גדול עם עיניים צהובות ורגלים בעלי קשקשים חדים העוזרים להם להתמודד עם מזונם העיקרי - נחשים. ואולם מינים רבים לא מתבססים על נחשים אלא על טרף קטן של יונקים קטנים, עופות וזוחלים שונים וכן מנבלות.

מצויים ברחבי אפריקה ואסיה באזורים הטרופיים וכמה מינים מתמחים בתנאי יובש. חלק מהמינים בקבוצה גדולים מאוד כמו העיט הפיליפיני שהוא אחד מהדורסים הגדולים בעולם וששוקל 7 ק"ג בממוצע והוא טורף אימתני של חיות קטנות יותר.

## מיון
*תת-משפחה **עיטי-נחשים** (Circaetinae)
**סוג ומין יחיד חיוויאי מוקיון (בטלאור) (*Terathopius ecaudatus*)
**סוג חיוויאי (*Circaetus*)
**סוג עיט נחשים אסייתי (*Spilornis*)
**סוג ומין יחיד עיט פיליפיני (*Pithecophaga jefferyi*) - שייך לעיטים טרופיים.
**סוג ומין יחיד עיט נחשים מדגסקרי (*Eutriorchis astur*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1849
קטגוריה:טקסונים שתוארו בידי אדוארד בליית
בכבלי אנוש (סרט, 1934)

**בכבלי אנוש** (באנגלית: **Of Human Bondage**) הוא סרט קולנוע אמריקאי משנת 1934 המבוסס על רומן בשם זה מאת סומרסט מוהם משנת 1915.

עוד שני סרטים נוספים המבוססים על אותו רומן הופקו:

*ב-1946 בכיכובם של פאול הנרייד ואלינור פארקר

*ב-1964 בכיכובם של לורנס הארווי וקים נובק.

בתפקידים הראשיים מככבים לסלי הווארד שהיה אז כבר מפורסם ובטי דייוויס שלא הייתה מפורסמת. הסרט הזה הקפיץ את הקריירה שלה והיא גם זכתה עבור משחקה בו במועמדות לפרס אוסקר לשחקנית הטובה ביותר.

יוצרי הסרט נאלצו לשנות את התסריט בהתאם לקוד הייז. לפי הספר היה על דייוויס לשחק בתפקיד זונה שנכנסה להריון מחוץ לנישואים ומתה מעגבת. במקום זה שונה התסריט למלצרית שהרתה לאחר נישואים ומתה לבסוף משחפת.

הספר, שיש בו יסודות אוטוביוגרפיים, מתאר גבר הקשור לאישה בכבלי אהבה אנושיים ובלתי מובנים למרות היחס המבזה שלה כלפיו.

## תקציר העלילה
פיליפ קארי (לסלי הווארד) הוא סטודנט בריטי לציור בפריז. לאחר שהמורה שלו אומר לו שהוא חסר כישרון, הוא מחליט לחזור ללונדון וללמוד רפואה. הוא ביישן ומוטרד בעיקר מנכותו המתבטאת בצליעה בגלל רגל קלוטה.

הוא מתאהב במילדרד רוג'רס (בטי דייוויס), מלצרית בבית תה אך היא מתעלמת מחיזוריו ומתנהגת אליו בגסות. למרות זאת הוא חושב עליה כל הזמן בדמיונו ונכשל בשל כך בבחינות. כאשר הוא מציע לה נישואים היא מבשרת לו שהיא עומדת להתחתן עם אדם עשיר המבקר אף הוא בבית התה.

פיליפ מתחיל ידידות עם נורה (קיי ג'ונסון) אבל בשלב שהקשר ביניהם מתהדק, מופיעה מילדרד עם תינוקת ואומרת שבעלה נטש אותה. פיליפ מרחם עליה, מנתק קשר עם נורה ותומך כספית במילדרד.

היחסים ביניהם מידרדרים, מילדרד מפלרטטת עם חברו הטוב של פיליפ ונוסעת אתו לפריז. גם כשהיא חוזרת בפעם השנייה אל פיליפ הוא מקבל אותה. יחסיהם מידרדרים עוד יותר, מילדרד צועקת על פיליפ, מבזה אותו ועוזבת אותו לאחר שקרעה את כל ספריו ושרפה את הכסף שהיה בחדרו.

פיליפ נאלץ להפסיק את לימודיו ונאלץ לעבוד כמוכר בחנות. לאחר זמן הוא מקבל מכתב המודיע לו כי דודו נפטר והותיר לו סכום כסף המאפשר לו לסיים את לימודי הרפואה. הוא מתיידד בבית החולים עם אחד החולים המזמין אותו לביתו, שם מתיידד פיליפ עם בתו, סאלי (פרנסס די). הוא עובר ניתוח מוצלח לתיקון הרגל הקלוטה, דבר המגביר את ביטחונו העצמי.

פיליפ מקבל פתק ובו כתובתה של מילדרד. הוא מגיע לחדרה ורואה שמצבה חמור. הוא מאבחן שחפת והיא אומרת לו שהתינוקת מתה. הוא שולח אותה לבית חולים אך היא מתה כעבור זמן קצר. כעת נפגש פיליפ עם סאלי ואומר לה שהשתחרר מהכבלים שקשרו אותו למילדרד, מבקש את ידה והיא נענית לו.

## קישורים חיצוניים

* בכבלי אנוש (1934), באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים אמריקאיים מבוססי ספרים
קטגוריה:סרטי RKO
קטגוריה:סרטי בטי דייוויס
קטגוריה:סרטים אמריקאיים משנת 1934
פיטר דל וצ'ו

**פיטר דל וצ'ו** (אנגלית: Peter Del Vecho) חבר בגילדת המפיקים של אמריקה, הוא מפיק סרטי אנימציה באולפני ההנפשה של וולט דיסני ומוכר בעיקר בשל זכייתו, בשיתוף עם הבמאים ג'ניפר לי וכריס באק, בפרס האוסקר לסרט המונפש הטוב ביותר על הסרט "לשבור את הקרח" משנת 2013.

## חייו
דל וצ'ו גדל בעיר קוינסי באזור החוף הדרומי של מסצ'וסטס, על גבול בוסטון. בשנת 1980 סיים את לימודיו בהפקת תיאטרון במכללה לאומנויות של אוניברסיטת בוסטון, ועבד בתיאטרון במשך 15 שנה. ב-1995, אחרי שעבד תיאטרון גאת'רי שבמינאפוליס במשך 10 שנים, גויס על ידי אולפני ההנפשה של וולט דיסני, שם החל בניהול הפקה ולאחר מכן עבר להפקה.

דל וצ'ו הפיק עבור דיסני מספר סרטים. מלבד "לשבור את הקרח" (2013) הפיק גם את "הנסיכה והצפרדע" (2009), "פו הדב" (2011), ושימש כמפיק שותף בסרט "כוכב המטמון" (2002) שביימו ג'ון מוסקר ורון קלמנטס.

באביב של שנת 2015 הפיק את סרט האנימציה הקצר "קדחת הקרח" שהתבסס על הדמויות מהסרט "לשבור את הקרח" שגם הוא בוים על ידי לי ובאק.

במרץ 2015 הודיעה דיסני שדל וצ'ו יפיק את הסרט "לשבור את הקרח 2", סרט המשך ל"לשבור את הקרח", שגם הוא יבוים על ידי לי ובאק.

## קישורים חיצוניים

## הערות שוליים

קטגוריה:מפיקי קולנוע אמריקאים
קטגוריה:אמריקאים שנולדו ב-1966
פרדיננד, נסיך סקסוניה-קובורג-גותה

**פרדיננד, נסיך סקסוניה-קובורג-גותה** (בגרמנית: **Ferdinand Georg August von Sachsen-Coburg-Saalfeld-Koháry**;  28 במרץ 1785 - 27 באוגוסט 1851), היה נסיך גרמני, וגנרל בצבא האוסטרי בתקופת המלחמות הנפוליאוניות. פרדיננד הקים את הענף הקתולי של בית סקסה-קובורג-גותה, שממנו יצאו מלכי פורטוגל ומלכי בולגריה.

## ביוגרפיה
פרדיננד נולד ב-28 במרץ 1785 בקובורג, שהשתייכה לדוכסות סקסוניה-קובורג-זאלפלד. אביו היה פרנץ, דוכס סקסוניה-קובורג-זאלפלד ואמו הייתה אוגוסטה, נסיכת רויס-אברסדורף. פרדיננד היה אחיהם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת.

ב-10 בדצמבר 1791 התגייס פרדיננד לצבא האוסטרי, והצטרף לרגימנט הדרגונים ה-6 (קובורג). ב-29 בספטמבר 1804 הועלה פרדיננד לדרגת מיור, וב-6 באוגוסט 1805 הועלה לדרגת אוברסט לוטננט.

ב-15 בספטמבר 1808 הועלה פרדיננד לדרגת אוברסט ברגימנט ההוסרים ה-3 (הארכידוכס פרדיננד, דוכס ברייזגאו), ולחם עמו במלחמת הקואליציה האנטי-צרפתית החמישית. פרדיננד קיבל את אביר צלב המסדר הצבאי של מריה תרזה, ולפני קרב וגראם הוא קיבל את התואר גנרל חיל הפרשים של נסיכות ליכטנשטיין. ב-15 באפריל 1811 הועלה פרדיננד לדרגת גנרל מיור.

במלחמת הקואליציה האנטי-צרפתית השישית נלחם פרדיננד בקרב קולם ובקרב לייפציג, ובשנת 1814 קיבל את עיטור מפקד צלב המסדר הצבאי של מריה תרזה.

ב-30 בנובמבר 1815 התחתן פרדיננד עם מריה אנטוניה קוהארי דה צ'אבראג, בתו של פרנץ יוזף קוהארי דה צ'אבראג. לאחר מות חמיו בשנת 1826 ירשה אשתו מריה את נחלות אביה בהונגריה, ובעקבות כך הוסיף פרדיננד לשם משפחתו את השם "קוהארי".

ב-8 במאי 1822 מונה פרדיננד לפטרון של רגימנט האולנים (הנסיך קרל שוורצנברג), וב-22 בנובמבר 1828 מונה לפטרון של רגימנט ההוסארים ה-8, וזמן קצר לאחר מכן הועלה לדרגת גנרל חיל הפרשים.

ב-27 באוגוסט 1851 מת פרדיננד בווינה, והוא בן 66 שנים.

## משפחתו
ב-30 בנובמבר 1815 התחתן פרדיננד עם מריה אנטוניה קוהארי דה צ'אבראג, בתו של פרנץ יוזף קוהארי דה צ'אבראג, ממנה נולדו לו 4 ילדים:
* פרננדו השני, מלך פורטוגל (1816–1885), התחתן עם מריה השנייה, מלכת פורטוגל.
* אוגוסט, נסיך סקסוניה-קובורג-גותה (1818–1881), אביו של פרדיננד הראשון, מלך בולגריה.
* ויקטוריה, נסיכת סקסוניה-קובורג-גותה 1822 – 1857), התחתנה עם הנסיך לואי, דוכס נאמור.
* לאופולד, נסיך סקסוניה-קובורג-גותה (1824–1884).

## אילן יוחסין

## קישורים חיצוניים

* פרדיננד, נסיך סקסוניה-קובורג-גותה

קטגוריה:בית סקסה-קובורג-גותה
קטגוריה:אוסטרים במלחמות הנפוליאוניות
קטגוריה:גרמנים שנולדו ב-1785
קטגוריה:גרמנים שנפטרו ב-1851
צולר

**צולר** (בגרמנית: Zoller) הוא שם משפחה ממקור גרמני ופירושו "גבאי", גובה-מכס מטעם השלטון.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
קפלר-1647b

**קפלר-1647b** (באנגלית: **Kepler-1647b**, נקרא גם **Kepler-1647(AB)-b** על מנת להדגיש שנמצא במערכת של כוכב כפול, מוכר גם בשם KOI-2939.01) הוא כוכב לכת חוץ-שמשי הנמצא בתוך מערכת מרובת כוכבים ובה שני כוכבים הדומים בגודלם לשמש, במרחק 3,700 שנות אור (1,100 פארסק) מכדור הארץ בקבוצת הכוכבים ברבור. גילה של מערכת הכוכבים הוא 4.4 מיליארד שנים, כגילה של מערכת השמש. למרות שכוכב הלכת נמצא באזור ישיב, היותו ענק גזים ככל הנראה לא מאפשרת חיים - עם זאת, היה ויש לו ירחים גדולים, הרי שיש סיכוי למצוא בהם חיים.

כוכב הלכת התגלה לראשונה בשנת 2009 על ידי טלסקופ החלל קפלר באמצעות שיטת גלוי של ליקוי (טרנזיט), אך הגילוי לא היה מספיק לאשש את קיומו ונדרשו עוד שלוש תצפיות נוספות. צוות אסטרונומים ממרכז טיסות החלל גודרד ומאוניברסיטת סן-דייגו  זיהו את כוכב הלכת באמצעות נתוני טלסקופ החלל קפלר, עד שגילויו אושר ב-13 ביוני 2016.

## קישורים חיצוניים

* 
* 

## הערות שוליים

קטגוריה:חיים מחוץ לכדור הארץ
קטגוריה:כוכבי לכת חוץ-שמשיים
קטגוריה:ענקי גזים
קטגוריה:קבוצת הכוכבים ברבור
מהא חאג'

**מהא חאג' **(בערבית: **مها حاج**; נולדה ב-1970) היא תסריטאית ובמאית קולנוע פלסטינית.

## ביוגרפיה
חאג' נולדה בנצרת. היא בוגרת האוניברסיטה העברית בירושלים בספרות אנגלית וערבית ובעלת תואר שני בספרות ושפה ערבית מאוניברסיטת חיפה.

את הניסיון הקולנועי שלה שאבה מהא חאג' מעבודתה כמעצבת אמנותית בהפקות "הזמן שנותר" (2009) של אליה סולימאן, "המתקפה" (2012) של זיאד דוארי הלבנוני, "ערבאני" (2014) של עדי עדואן, וכן בסרט "מעל הגבעה" (2014) בבימויו של רפאל נג'ארי.

כתבה וביימה את הסרט הקצר "תפוזים" (2009) ואת הסרט הדוקומנטרי "Within These Walls" (2010).

לפסגת הקולנוע הבין-לאומית הגיעה בפסטיבל הקולנוע בקאן במאי 2016 במסגרת "מבט מסוים", עם "**[[עניינים אישיים (סרט)|עניינים אישיים]]**", סרט שכתבה וביימה. הסרט זכה גם ב"פרס קרן תרבות חיפה לסרט העלילתי הטוב ביותר" בתחרות הקולנוע הישראלי העלילתי בפסטיבל הסרטים הבינלאומי חיפה שנערך באוקטובר 2016. מנימוקי השופטים: .

במסגרת ""מבט מסוים" בפסטיבל קאן 2022, תוקרן דרמה פלסטינית חדשה בשם "חום ים תיכוני" ("Mediterranean Fever") מאת הבמאית מהא חאג' בהפקה פלסטינית בשיתוף קפריסין, צרפת, גרמניה וקטר.

## סרטים

## פרסים
על הסרט עניינים אישיים (סרט) ("Personal Affairs"):
* 2016 - **זכתה** בפרס הסרט העלילתי הטוב ביותר בתחרות הקולנוע הישראלי בפסטיבל חיפה ה-32.
* 2016 - מועמדת לפרס הסרט העלילתי הטוב ביותר פסטיבל הקולנוע בקאן.
* 2016 - מועמדת לפרס מצלמת הזהב לסרט העלילתי הטוב ביותר (באורך מלא) בפסטיבל הקולנוע בקאן.
* 2016 - מועמדת לפרס הסרט הטוב ביותר בפסטיבל הסרטים הבינלאומי של הודו.
* 2016 - **זכתה** בפרס הסרט העלילתי הבינלאומי הטוב ביותר בפסטיבל הסרטים ציריך, שווייץ.
* 2016 - מועמדת לפרס מצלמת הזהב לסרט העלילתי הבינלאומי הטוב ביותר, פסטיבל הסרטים ציריך, שווייץ.
* 2016 - **זכה** בפרס המבקרים בפסטיבל מונפלייה, צרפת.
* 2016 - **זכתה** בפרס סרט הביכורים הטוב ביותר בפסטיבל הסרטים פילדלפיה, ארצות הברית.

על הסרט "קדחת ים תיכונית" (حمى البحر المتوسط)
* 2022 - **זכתה** בפרס התסריט הטוב ביותר במסלול "מבט מסוים" בפסטיבל הקולנוע בקאן

## קישורים חיצוניים

* Personal Affairs-Maha Haj
* 

## הערות שוליים

קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:במאיות קולנוע ערביות ישראליות
קטגוריה:במאי קולנוע ערבים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות זוכות פרסים
קטגוריה:במאים פלסטינים
קטגוריה:נצרת: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
הדיוויזיה ה-52 (ורמאכט)

**הדיוויזיה ה-52** (בגרמנית: **52. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
### הדיוויזיה ה-52
הדיוויזיה הוקמה ב-1 בספטמבר 1939, והועמדה תחת פיקוד קרל-אדולף הולידט. במהלך המערכה בפולין הייתה הדיוויזיה כחלק מהקורפוס ה-12 במסגרת הארמייה הראשונה בחזית המערבית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-3 במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-53 במסגרת הארמייה השנייה, ובמהלך הקרב על מוסקבה לחמה כחלק מהקורפוסים ה-12, ה-43, וה-13 לסירוגין במסגרת הארמייה הרביעית. לאחר מכן לחמה הדיוויזיה בגזרה המרכזית, ולאחר שספגה אבדות כבדות בקרב סמולנסק השני פורקה הדיוויזיה ב-1 בנובמבר 1943.

### דיוויזיית ההדרכה ה-52
ב-10 בדצמבר 1943 הוקמה הדיוויזיה מחדש כ**דיוויזיית ההדרכה ה-52**, והועמדה תחת פיקוד קבוצת ארמיות מרכז.

### דיוויזיית האבטחה ה-52
ב-12 באפריל 1944 שונה שמה של הדיוויזיה ל**דיוויזיית האבטחה ה-52**, והיא המשיכה לפעול בבלארוסיה. ביולי 1944 הועברה הדיוויזיה תחת פיקוד הארמייה השנייה בקובל, ובאוגוסט אותה שנה לחמה תחת פיקוד ארמיית הפאנצר השלישית בקורלנד. לאחר מכן לחמה הארמייה בכיס קורלנד כחלק מהארמייה ה-18 עד סוף המלחמה.

## מפקדים

## קישורים חיצוניים
* הדיוויזיה ה-52 באתר lexikon-der-wehrmacht 
* דיוויזיית ההדרכה ה-52 באתר lexikon-der-wehrmacht 
* דיוויזיית האבטחה ה-52 באתר lexikon-der-wehrmacht 

52
יבגני קשנצב

**יבגני מיכאילוביץ' קשנצב** (ברוסית: **Евгений Николаевич Кашенцев**; נולד ב-12 במרץ 1971) הוא כדורגלן עבר בלארוסי ששיחק בעמדת החלוץ. קשנצב מחזיק גם באזרחות רוסית.

## קריירה
קשנצב החל לשחק כדורגל במחלקת הנוער של דינמו ברנאול בעיר הולדתו ברנאול, וכשהיה בן 18 חתם בקבוצת דינמו מינסק. לאחר פירוק ליגת העל הסובייטית זכה קשנצב עם הקבוצה בחמש אליפויות ליגת העל הבלארוסית, בנוסף לשני גביעים. בסך הכל שיחק שש שנים בדינמו מינסק, וכבש במדיה 22 שערים.

בקיץ 1995 הגיע קשנצב לישראל וחתם בקבוצת מכבי תל אביב. בעונת 1995/1996, תחת הדרכתו של המאמן דרור קשטן, זכה קשנצב עם הקבוצה בדאבל וכבש 12 שערים. בהופעת הבכורה שלו בקבוצה כבש את שער השוויון במשחק החוץ מול גראסהופרס השווייצרית במוקדמות ליגת האלופות, אך הקבוצה לא העפילה לשלב הבתים לאחר הפסד במשחק הגומלין. בנוסף כבש שער בדרבי התל אביבי במחזור העשירי, ושלושער בניצחון הביתי 5–0 על הפועל באר שבע במחזור ה-23.

בעונת 1996/1997 הוסט קשנצב לעמדת המגן הימני בחלק מהמשחקים, תחת הדרכתו של אברהם גרנט, וכבש שישה שערים. בסך הכל כבש 18 שערים במדי מכבי תל אביב. לאחר מכן שיחק בהפועל טייבה ועירוני ראשון לציון, ובשנת 2000 שב למועדון נעוריו הבלארוסי, דינמו ברנאול, ובו סיים את הקריירה הפעילה.

ב-2016 ביקר קשנצב באצטדיון בלומפילד לראשונה מאז שעזב את ישראל, במסגרת השקת "מועדון שחקני העבר של מכבי תל אביב".

## תארים
; דינמו מינסק
* אליפות בלארוס (5): 1992, 1992/1993, 1993/1994, 1994/1995, 1995
* הגביע הבלארוסי (2): 1992, 1993/1994
; מכבי תל אביב
* אליפות (1): 1995/1996
* גביע המדינה (1): 1995/1996

## קישורים חיצוניים

* עמוד השחקן באתר הרשמי של מכבי תל אביב

## הערות שוליים

קטגוריה:כדורגלנים בלארוסים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:חלוצי כדורגל בלארוסים
קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני נבחרת בלארוס
קטגוריה:כדורגלני דינמו מינסק
קטגוריה:כדורגלני מכבי תל אביב
קטגוריה:כדורגלני הפועל טייבה
קטגוריה:כדורגלני הפועל ראשון לציון
קטגוריה:כדורגלנים זרים בישראל
קטגוריה:רוסים שנולדו ב-1971
מקווה האר"י

ממוזער|הכניסה החדשה למתחם מקווה האר"י**מקווה האר"י** הוא מעיין ומקווה טהרה עתיק הממוקם למרגלות צפת העתיקה, ובכניסה אל בית הקברות היהודי העתיק בצפת, ובית הכנסת האר"י הספרדי, המקווה שוכן גם במרחק הליכה קצר ממקום קברו של האר"י. מקור המקווה הוא מנביעה הנמצאת מתחת למחלבת המאירי. 

על פי המסורת נהג האר"י לטבול בו בימי מגוריו בעיר. רבי חיים ויטאל כתב כי בעת שעשו לאר"י טבילה אחר מותו, על פי בקשתו, לא נכנס כל גופו במים, ובקשו ממנו שיאפשר להם לבצע את הטבילה, ונעשה נס והרכין האר"י את עצמו עם ראשו וטבל מאליו. המקווה ממוקם בתוך ביתן אבן עתיק עם ספסלים בקירותיו, ובריכה קטנה שאליה נכנסים מי המעיין, וצינור יציאה. מימיו ידועים כקרים מאוד במשך כל עונות השנה וכבעלי סגולות. הרב יצחק כדורי אמר כי טבילה במקווה האר"י מסוגלת להתעלות הנשמה ולדברים נוספים. ישנה אף אמרת-עם כי הטובל במקווה האר"י לא ימות בלא תשובה.

בכניסה למקום שלט האוסר מטעמי צניעות את הכניסה על נשים, ומייחס איסור זה לרבני צפת. מלבד זאת יש המטילים בכך אף פקפוק הלכתי בכשרות המקווה עבור נשים, למרות שביסוד הדין טבילה במעיין היא מהודרת ביותר.

## לקריאה נוספת
* דותן גורן, **לתולדות מקווה האר"י בצפת**, אריאל גיליון 206–207, תשע"ד, עמ' 155–164

## קישורים חיצוניים

*זמר ופיוט לכבוד מקווה האר"י מאת גדעון פריזאט

## הערות שוליים

קטגוריה:צפת העתיקה
קטגוריה:האר"י
קטגוריה:צפת: מבנים
קטגוריה:הגליל: מעיינות
קטגוריה:מקווה
קטגוריה:צפת: דת
רודולף קמפה (גנרל)

גנרל **רודולף קמפה** (; 10 באפריל 1883 – 23 בדצמבר 1962) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
קמפה נולד ב-10 באפריל 1883 במוסקבה, שהשתייכה לאימפריה הרוסית. בשנת 1902 התגייס קמפה לצבא האימפריה הגרמנית, והצטרף לרגימנט הארטילריה ה-3 (ברנדנבורג ה-1), עמו לחם במהלך מלחמת העולם הראשונה. ב-8 בנובמבר 1914 הועלה לדרגת האופטמן, ובשנת 1916 לאחר החלמתו מפציעה מונה לקצין מטה במטה הכללי של הצבא, ומילא תפקיד זה עד סוף המלחמה. על פעולותיו בקרבות קיבל קמפה את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף קמפה לרייכסווהר, ומילא בו תפקידי פיקוד ומטה. ב-1 במאי 1925 הועלה קמפה לדרגת מיור, ובקיץ 1929 מונה למפקד הגדוד ה-3 ברגימנט הארטילריה ה-2 (הפרוסי). ב-1 בפברואר 1930 הועלה לדרגת אוברסט לוטננט, וב-1 בפברואר 1933 הועלה לדרגת אוברסט. ב-1 במאי 1935 מונה למפקד אגד הארטילריה ה-8, וב-1 בנובמבר 1935 הועלה לדרגת גנרל מיור. ב-1 באפריל 1937 מונה קמפה למפקד הדיוויזיה ה-31, וב-1 בינואר 1938 הועלה לדרגת גנרל לוטננט.

### מלחמת העולם השנייה
עם פרוץ המלחמה היה קמפה מפקד הדיוויזיה ה-31, ופיקד עליה במהלך הפלישה לפולין כחלק מהקורפוס ה-16 במסגרת הארמייה העשירית, ובמהלך המערכה על צרפת לחם עם הדיוויזיה שבפיקודו כחלק מהקורפוס ה-11 במסגרת הארמייה השישית. ב-25 באוקטובר מונה קמפה למפקד הקורפוס ה-35, ובמהלך מבצע ברברוסה ומבצע טייפון לחם עם הקורפוס שבפיקודו כחלק מהארמייה השנייה במסגרת קבוצת ארמיות מרכז. ב-1 ביולי 1941 הועלה קמפה לדרגת גנרל חיל התותחנים, וב-19 בדצמבר 1941 קיבל את עיטור הצלב הגרמני בזהב. בינואר 1942 שונה שם יחידתו לקורפוס ה-35, ובסתיו אותה שנה פרש קמפה לביתו. לאחר קשר ה-20 ביולי נעצר קמפה בחשד למעורבותו, והוחזק במרתפי הגסטאפו עד סוף המלחמה, ואז נפל בשבי הסובייטי.

### לאחר המלחמה
בסתיו 1949 שוחרר קמפה מהשבי. לאחר שחרורו התגורר קמפה בשטוטגרט, עד למותו ב-23 בדצמבר 1962.

## קישורים חיצוניים
* רודולף קמפה באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1883
קטגוריה:גרמנים שנפטרו ב-1962
טי. ג'יי. וורן

**אנתוני "טי. ג'יי." וורן הבן** (באנגלית: **.Anthony "T. J." Warren, Jr**; נולד ב-5 בספטמבר 1993) הוא כדורסלן אמריקאי המשחק במינסוטה טימברוולבס מליגת ה-NBA, בעמדת הסמול פורוורד.

## נעורים וקריירת מכללות
וורן נולד בדרהאם שבקרוליינה הצפונית. בתקופת התיכון נבחר למשחק מקדונלד'ס אול-אמריקן. בשנת 2012 החל ללמוד ולשחק כדורסל באוניברסיטת המדינה של קרוליינה הצפונית, ובעונתו הראשונה השיג ממוצע של 12.1 נקודות למשחק ונבחר לחמישיית שחקני השנה הראשונה של ליגת ה-ACC. בעונתו השנייה קלע בממוצע 24.9 נקודות ולקח בממוצע 7.1 ריבאונדים למשחק. הוא נבחר לשחקן השנה בליגה ה-ACC ולחמישייה השנייה בליגת המכללות. לאחר עונה זו החליט להעמיד עצמו לבחירה בדראפט ה-NBA.

## קריירה מקצועית
### פיניקס סאנס
וורן נבחר במקום ה-14 של דראפט ה-NBA 2014, על ידי פיניקס סאנס. את העונה סיים עם ממוצע של 6.1 נקודות למשחק ב-40 המשחקים בהם שותף. בעונת  רשם ממוצע של 11 נקודות ו-3.1 ריבאונדים למשחק. בתחילת פברואר 2016 נפצע ושבר את רגלו והוא החמיץ את כל משחקי העונה שנותרו.

בספטמבר 2017 חתם על הארכת חוזה בפיניקס ל-4 עונות נוספות עבור כ-50 מיליון דולר. ב-1 בנובמבר 2017 קלע שיא קריירה של 40 נקודות במשחק מול וושינגטון ויזארדס.

### אינדיאנה פייסרס
ב-6 ביולי 2019, לאחר 5 עונות בפיניקס, הועבר וורן בטרייד לאינדיאנה פייסרס. ב-1 באוגוסט 2020 שבר את שיאו האישי כשקלע 53 נקודות בניצחון הפייסרס מול פילדלפיה 76'.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:דרהאם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של פיניקס סאנס
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני פיניקס סאנס
קטגוריה:כדורסלני אינדיאנה פייסרס
קטגוריה:כדורסלני בייקרספילד ג'אם
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1993
הספרייה והמוזיאון הנשיאותיים על שם לינדון ג'ונסון

**הספרייה והמוזיאון הנשיאותיים על שם לינדון ג'ונסון** (באנגלית: The **Lyndon Baines Johnson Library and Museum**, ידוע גם בשם: **LBJ Presidential Library**) הם הספריה והמוזיאון הנשיאותיים על שמו של נשיא ארצות הברית ה-36, לינדון ג'ונסון. המקום ממוקם באוניברסיטת טקסס באוסטין. המקום הוא אחד מ-13 הספריות והמוזיאונים הנשיאותיים העוסקים בהנצחת נשיאי ארצות הברית והוא מנוהל על ידי הארכיון הלאומי של ארצות הברית.

## היסטוריה
[ממוזער|הנשיא לשעבר [לינדון ג'ונסון יחד עם נשיא ארצות הברית דאז ריצ'רד ניקסון בעת חניכת המקום, 22 במאי 1971]]
הספרייה נחנכה שנתיים לאחר סיום כהונתו של ג'ונסון בשנת 1971. ג'ונסון נכח בחניכת המקום ואף ביקר בה פעמים רבות על למותו בשנת 1973. בספרייה הנמצאת במקום אפשר למצוא 45 מיליון דפים של מסמכים היסטוריים, לרבות ניירות של הנשיא ג'ונסון ושל מקורביו ואחרים הקרובים אליו.

בספרייה מבקרים 125 אלף איש מדי שנה.

קובץ:Lbj2.jpg|הנשיא לינדון ג'ונסון
קובץ:Official logo of the Lyndon Baines Johnson Presidential Library.svg|לוגו המרכז הנשיאותי, המושפע מעיצוב דגל טקסס
קובץ:LBJ & Lady Bird in front of Museum 1971.jpg|הנשיא לשעבר לינדון ג'ונסון לצד רעייתו, ליידי בירד ג'ונסון במוזיאון הנשיאותי על שמו, 1971
קובץ:LBJ Library 2015.jpg|הספרייה הנשיאותית, 2015
קובץ:Charlie Strong with George W. Bush and Jesse Jackson.jpg|הנשיא לשעבר ג'ורג' ווקר בוש בספרייה הנשיאותית על שם לינדון ג'ונסון. מימין ג'סי ג'קסון, משמאל צ'ארלי סטרונג


## קישורים חיצוניים

* 

2016 11
ג'ונסון
קטגוריה:לינדון ג'ונסון
קטגוריה:אוסטין
קטגוריה:טקסס: מבנים
הדיוויזיה ה-72 (ורמאכט)

**הדיוויזיה ה-72** (בגרמנית: **72. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-19 בספטמבר 1939 על בסיס חיל המצב בטריר, והועמדה תחת פיקוד פרנץ מאטנקלוט. במהלך המערכה על צרפת ועל ארצות השפלה לחמה הדיוויזיה כחלק מקורפוסים שונים במסגרת הארמייה השישית. במהלך המערכה בבלקן לחמה הדיוויזיה כחלק מהקורפוס ההררי ה-18 במסגרת הארמייה ה-12, ובמהלך מבצע ברברוסה לחמה בתחילה כעתודת הארמייה ה-11, ולאחר מכן כחלק מהקורפוסים ה-54 וה-30, והשתתפה בקרב הראשון על חצי האי קרים. לאחר מכן לחמה הדיוויזיה בגזרה הדרומית, כחלק מהארמייה ה-11 והשתתפה במצור על סבסטופול. לאחר מכן הועברה הדיוויזיה תחת פיקוד הארמייה התשיעית, ולחמה עמה בקרב רז'ב השני ובקרב קורסק. באוקטובר 1944 הועברה הדיוויזיה תחת פיקוד הארמייה השמינית, ולחמה עמה בקרב דנייפר ובקרב קורסון-צ'רקאסי. באפריל 1944 הועברה הדיוויזיה תחת פיקוד ארמיית הפאנצר הרביעית, ולחמה עמה במבצע ויסלה-אודר ובקרבות הקשים שהתחוללו בשלזיה עד סוף המלחמה.

## מפקדים

## קישורים חיצוניים
* הדיוויזיה ה-72 באתר lexikon-der-wehrmacht 

72
דיוויזיה 72
קרל וייזנברגר

גנרל **קרל וייזנברגר** (; 29 בספטמבר 1890 – 28 במרץ 1952) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
וייזנברגר נולד ב-29 בספטמבר 1890 בווירצבורג, שהשתייכה לאימפריה הגרמנית. בשנת 1909 התגייס וייזנברגר לצבא האימפריה הגרמנית, והצטרף לרגימנט הרגלים הבווארי ה-9 (קרל פון ורדה), ובשנת 1911 הועבר לרגימנט הרגלים הבווארי ה-20 (הנסיך פרנץ). במהלך מלחמת העולם הראשונה לחם וייזנברגר עם יחידתו, וב-18 באפריל 1917 הועלה לדרגת האופטמן. על פעולותיו בקרבות קיבל וייזנברגר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף וייזנברגר לרייכסווהר, ומילא בו תפקידי פיקוד ומטה. ב-1 באוקטובר 1932 הועלה וייזנברגר לדרגת אוברסט לויטננט, וב-1 באפריל 1934 מונה למפקד רגימנט הרגלים ה-21. ב-1 בספטמבר 1934 הועלה לדרגת אוברסט, וב-1 בינואר 1938 הועלה לדרגת גנרל מיור.

### מלחמת העולם השנייה
ב-15 באוקטובר 1939 מונה וייזנברגר למפקד הדיוויזיה ה-71, וב-1 בינואר 1940 הועלה לדרגת גנרל לויטננט. במהלך המערכה על צרפת לחם וייזנברגר עם הדיוויזיה שבפיקודו כחלק מהקורפוס ה-40 במסגרת הארמייה ה-16, וב-29 ביוני 1940 קיבל על פעולותיו את עיטור צלב האבירים של צלב הברזל. ב-21 בפברואר 1941 מונה וייזנברגר למפקד הקורפוס ה-53, וב-1 באפריל 1941 הועלה לדרגת גנרל חיל הרגלים. במהלך מבצע ברברוסה לחם וייזנברגר עם הקורפוס שבפיקודו כחלק מהארמייה הרביעית במסגרת קבוצת ארמיות מרכז, ובמהלך הקרב על מוסקבה לחם עם הקורפוס שבפיקודו כחלק מהארמייה השנייה. ב-30 בנובמבר 1941 מונה וייזנברגר למפקד הקורפוס ההררי ה-36 בפינלנד, וב-13 באוגוסט 1944 קיבל את עיטור הצלב הגרמני בזהב. ב-15 באוגוסט מונה למפקד המחוז הצבאי ה-13, עליו פיקד עד סוף המלחמה.

### לאחר המלחמה
לאחר המלחמה התגורר וייזנברגר בקמפטן, עד למותו ב-28 במרץ 1952.

## קישורים חיצוניים

* קרל וייזנברגר באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1890
קטגוריה:גרמנים שנפטרו ב-1952
הרי באיקל

**הרי באיקל** () הם רכס הרים ברוסיה העולים בתלילות מעל החוף הצפון-מערבי של ימת באיקל, בדרום סיביר רוסיה. רכס באיקל ממוקם בחלק הצפוני של אגם באיקל. אורכו כ -270 ק"מ, והוא מתחיל בהר ריטי ומשתרעת על עמק נהר אוקונייקה. החלק הדרומי של הרכס שונה בעובי קטן יחסית - 20–30 ק"מ ונמתח ל־120 ק"מ מהר ריטי עד הר מליה ספיט. המדרונות המזרחיים נשברים לפתע באגם. גובה הנקודה הגבוהה ביותר של הרכס הוא 2201 מ 'והוא ממוקם ליד הר Zavorotny. החלק הדרומי של הרכס שייך לאזור שמורת באיקל-לנסקי.

ממערב לימת באיקל נמצא החלק הצפוני של הרכס. הרוחב המקסימלי שלו הוא 60 ק"מ, הגובה הממוצע הוא מ 600 מ עד 1300 מ'. שטח זה של רכס הבאיקל הוא הגבוה ביותר. הנקודה הגבוהה ביותר ברכס היא הר צ'רסקי שגובהו 2,572 מטר.

הרמה המרכזית ברכס גובלת בהרי סייאן. הרכס הוא המקור המרכזי לנהר לנה והוא מיוער בעצים כמו אשוח סיבירי, אספן מצוי ועוד.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה: הרים
קטגוריה:אסיה: רכסי הרים
קטגוריה:מחוז אירקוטסק: גאוגרפיה
קטגוריה:בוריאטיה: גאוגרפיה
אהרון חיים רוסו

**אהרון חיים רוסו** (1914 – 29 בנובמבר 2006) היה מהנדס בניין ושמאי מקרקעין ישראלי. פעיל ציבורי בולט בתחום החינוך ושימור מורשת יהדות סלוניקי.

## ביוגרפיה
רוסו נולד בעיר סלוניקי, יוון. בשנת 1932 עלה עם הוריו ואחיו לארץ ישראל מתוך מניעים ציוניים. בשנת 1936 סיים לימודי הנדסה אזרחית בטכניון וקבל את התואר מהנדס.

לאחר סיום לימודיו הועסק לתקופה קצרה כמהנדס על ידי הצבא הבריטי. בעת מלחמת העצמאות היה פעיל רוסו בארגון המודיעין של האצ"ל, ובין היתר השתתף בהכנת המודיעין לכיבוש יפו. עוד השתתף, יחד עם אליעזר ליבנה, ביצירת הקשר בין דוד בן-גוריון לבין מנחם בגין, בתקופת המחתרות העבריות בארץ ישראל.

בשנת 1941 נישא לרבקה לבית טבת.

עם תום מלחמת העצמאות והקמת המדינה החל לשרת כקצין מילואים בצה"ל. רוסו הקים משרד אדריכלות פרטי בשותפות עם האדריכל יצחק טולדנו. בתחילת עבודתם המשותפת, נרתמו רוסו וטולדנו להקמת בתי מגורים עבור ניצולי השואה מקרב יהדות סלוניקי שנכחדה כמעט במלואה. בנוסף, תכננו ובנו מבני ציבור דוגמת "בית שאלתיאל", בתי מלון, בתי קולנוע ובתי כנסת, כאשר הידוע שבהם הוא "היכל יהודה" ברחוב בן סרוק בתל אביב. כמו כן אחראים השניים גם על בנייתו של בית האבות "ליאון רקנאטי" בפתח תקווה, בו נמצא המרכז למורשת יהדות שלוניקי ויוון.

רוסו נמנה עם מייסדי הקרן למפעלי תרבות על שם אברהם אלשיך, מורה מבית הספר היהודי בסלוניקי, שהוקמה במטרה לקדם חינוך לציונות ומודעות ציונית בקרב התלמידים מבין העולים החדשים שהגיעו ארצה במסגרת העלייה ההמונית, בעיקר במחצית השנייה של שנות ה-50.

### פעילותו לשימור מורשת יהדות שלוניקי ויוון
במוקד פעילותו הציבורית של רוסו עמד נושא שימור מורשת יהדות שלוניקי ויוון, על ידי הנצחת הקהילות שחרבו והעברת המורשת לדורות הבאים. הוא עמד בראש המכון לחקר יהדות שלוניקי, והיה בין היוזמים והמפיקים של הספר "שלוניקי - עיר ואם בישראל", הסוקר בצורה מקיפה את תולדות הקהילה ואורח חיי תושביה. ביוזמתו של רוסו הוקמה באוניברסיטת תל אביב הקתדרה להיסטוריה ותרבות של יהדות שלוניקי ויוון, בה מתקיימת פעילות מחקרית ענפה בתחום.

רוסו היה גם בין יוזמי הקמת אולם ההנצחה לקהילות שלוניקי ויוון במוזיאון השואה שבקיבוץ לוחמי הגטאות. כמו כן סייע בהצלת הארכיבים המקיפים של קהילת שלוניקי אשר נשדדו על ידי הגרמנים בזמן מלחמת העולם השנייה ומצאו דרכם למוסקבה.

בשנת 1998 היה מועמד לפרס ישראל בקטגוריה של מפעל חיים. במכתב ההמלצה לוועדת הפרס כתב עליו נשיא המדינה החמישי יצחק נבון:

רוסו נפטר בשיבה טובה בגיל 92, בתל אביב.

## ראו גם
* יהדות סלוניקי
* בית הכנסת היכל יהודה
* בית תפילה לזכר יהודי סלוניקי

## לקריאה נוספת
* דוד בנבנישתי (עורך), **שאלוניקי - עיר ואם בישראל**, תל אביב: המכון לחקר יהדות שלוניקי, 1967.

## קישורים חיצוניים
* אהרון חיים רוסו  באתר דורות ההמשך - נושאי מורשת השואה והגבורה.
* לבנה אשד, סיפור משפחתי -מסלוניקי לישראל, באתר הקשר הרב דורי, 7 ביולי 2014.

## הערות שוליים

קטגוריה:מהנדסים ישראלים
קטגוריה:אנשי העלייה החמישית מסלוניקי
קטגוריה:ישראלים ילידי יוון
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1914
קטגוריה:ישראלים שנפטרו ב-2006
גורילניים

**גורילניים** (שם מדעי: Gorillini) הוא שבט של קופי אדם ממשפחת ההומינידיים, הכולל את גדולי הפרימטים כיום, כשהגדול מביניהם הוא  הגורילה מזרחית. קבוצה זו הוגדרה ב-1968 והיא מכילה 3 סוגים, אשר התקיימו החל מסוף המיוקן באפריקה הטרופית, אך כיום שרדו רק 2 מינים מהסוג גורילה.

קופי אדם אלה גדולים יותר מאחרים ובעלי מצח עבה עם בליטה רחבה והם בעלי לסתות חזקות מותאמות ללעיסת צמחייה קשיחה. הגורילות הם צמחוניים כמעט לחלוטין.

## מיון
*סוג נקאליפיתקוס (*Nakalipithecus*) - נכחד
*סוג גורילה (*Gorilla*)
**מין גורילה מערבית (*Gorilla gorilla*)
***תת-מין גורילת השפלה המערבית (*Gorilla gorilla gorilla*)
***תת-מין גורילת גדת הנהר (*Gorilla gorilla diehli*)
**מין גורילה מזרחית (*Gorilla beringei*)
***תת-מין גורילת הרים (*Gorilla beringei beringei*)
***תת-מין גורילת השפלה המזרחית (*Gorilla beringei graueri*)
*סוג כורורפיתקוס (*Chororapithecus*) - נכחד

## קישורים חיצוניים

*
קטגוריה:בעלי חיים שתוארו ב-1968
Fire and Ice

**אש וקרח** הוא אחד משיריו הפופולריים של המשורר רוברט פרוסט. השיר פורסם בשנת 1920 בירחון הארפרז ובשנת 1923 בספרו הרביעי, **ניו המפשייר**.

## מילות השיר
מילות השיר:

## השראה
מקור אפשרי להשראה מהשיר הוא פסקה בקנטו 32 מחלקה הראשון של הקומדיה האלוהית, שמציגה את המעגל התשיעי של הגיהנום, מעגל הבוגדים, בו החוטאים למעשה קופאים.

מקור אפשרי נוסף, נובע מדברי האסטרונום האמריקאי הארלו שפליי (ממציא המונח אזור ישיב) אשר טען שהוא נתן את ההשראה לשיר. שפליי תיאר דיון שניהל עם פרוסט שנה לפני פרסום השיר. לדבריו, באותו הדיון פרוסט שאל אותו איך העולם יסתיים, ולאותה שאלה שפליי ענה שאו שהשמש תתפוצץ ותצית את כדור הארץ, או שכדור הארץ יחמוק איכשהו מגורל זה ויקפא לאטו בחלל. שפליי טען שהוא הופתע לראות את השיר שנה לאחר מכן ואמר שהוא רואה בכך דוגמה להשפעה שעשויה להיות למדע על האמנות או להבנתה.

## מבנה וסגנון
השיר מורכב מבית אחד בן תשע שורות אשר מצטמצמות מאוד בשתיים האחרונות. בנוסף, השיר מאופיין בדילוג חלקי גם לפני השורות עצמן.

מבחינה מוזיקלית, השיר עונה למבנה החריזה א-ב-א א-ב-ג ב-ג-ב המאופיין את טרצינה, מבנה שהיה פופולרי בימי הביניים והראנסס (תקופת כתיבת הקומדיה האלוהית). 

## פרשנויות
לשיר יש מגוון פרשנויות. האחת נוגעת לכך שהשיר על סוף העולם ומתייחס ליסודות המרכזיים כאש וקרח. כאשר אש מסמל תשוקה וקרח מסמל שנאה. 

לפי פרשנות זו, הדובר מביע הזדהות עם רגש התשוקה, אך הוא טוען שיספיק לו גם חורבן של הקרח, דבר שמאפיין את רגש השנאה ובכך יוצר אירוניה.

## תרגום השיר
לשיר מבנה מוזיקלי וסמנטי אופייני, ולכן תרגומי השיר מנסים לבטא רוח זו תוך מגבלות השפה.

עם כך, יצאו לשיר תרגומים רבים על ידי מבחר מתרגמים, כמו רנה ליטוין, ראובן אבינועם, וזיוה שמיר (לו פרסמה גם עדכון). התרגומים מאופיינים במתן שמות עבריים שונים למילים Fire ו-Ice כפשרה לדרישות המוזיקליות הרצויות.

## בתרבות הפופולרית
יצירתו של פרוסט הייתה השראה חלקית לשם סדרת הספרים המצליחה שיר של אש ושל קרח, לדברי הסופר ג'ורג' ר. ר. מרטין.

בסרט דמדומים 3: ליקוי חמה מקריאה את השיר הדמות הראשית בלה סוואן.

## קישורים חיצוניים
* תרגום השיר מאת רענן אייכלר, .
*  ניצה פרילוק, אש וקרח: מפגש עם שיר ותרגומיו מ ִ מבט סמנטי, באתר משרד החינוך.

## הערות שוליים

קטגוריה:שירים באנגלית
נמל התעופה הבין-לאומי של בתומי

**נמל התעופה הבינלאומי בתומי ע"ש אלכסנדר כרתוולי** (בגאורגית: **ბათუმის ალექსანდრე ქართველის სახელობის საერთაშორისო აეროპორტი**) הוא נמל תעופה הממוקם 2 קילומטרים דרומית לעיר בתומי שבגאורגיה, העיר הגדולה ביותר בדרום גאורגיה ובירת אג'ריה. נמל התעופה מרוחק כ-20 קילומטרים בלבד מארדהאן שבטורקיה ומשרת את כל דרום מערב גאורגיה וצפון מזרח אנטוליה (טורקיה האסייתית).

## סקירה כללית
נמל התעופה בתומי הוא אחד משלושת שדות התעופה הבינלאומיים של גאורגיה (יחד עם נמל התעופה הבינלאומי של טביליסי בירת גאורגיה ונמל התעופה הבינלאומי של כותאיסי העיר השנייה בגודלה בגאורגיה). שדה התעופה פעיל מאז 26 במאי 2007 ועם שטח כולל של 4,256 מ"ר הוא מסוגל להתמודד עם 600,000 נוסעים בשנה.

נמל התעופה הבינלאומי בתומי ציין גידול משמעותי במספר הנוסעים מאז חידוש שדה התעופה ופתיחתו במחודש בשנת 2007. בשנת 2011, שדה התעופה טיפל ב-134,000 נוסעים, גידול של 51 אחוזים לעומת השנה הקודמת.

## קישורים חיצוניים

* 

## הערות שוליים

קטגוריה:גאורגיה: שדות תעופה
קטגוריה:בתומי